
	 (protokols Nr. 17; 72.p) 



Par grozījumu Gulbenes novada pašvaldības domes 2024.gada 28.marta lēmumā
[bookmark: _Hlk161211839]Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu”
Ar Gulbenes novada pašvaldības domes 2024.gada 28.marta lēmumu Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr. 8; 8.p) nolemts atbalstīt projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” (turpmāk – Projekts) pieteikuma iesniegšanu 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” atklāta konkursa projektu iesniegumu atlasē un nodrošināt visā projekta ieviešanas laikā projekta realizācijai nepieciešamo līdzfinansējumu.
Projekta īstenošanas laikā būvobjektā “Dzelzceļa ielas pārbūve Gulbenē” radās nepieciešamība veikt papildu darbus, kas nebija paredzēti. Saskaņā ar 2026. gada 17. augusta Fakta konstatācijas aktu Nr. 5 tika konstatēta nepieciešamība veikt izmaiņas būvprojektā. Detalizētajā tehniskajā apsekošanā konstatēts, ka pie īpašuma Dzelzceļa ielā 4, Gulbenē (kadastra Nr. 50010030019) esošā iebrauktuve bijusi ar asfaltbetona segumu, tādēļ kadastra robežās paredzēta asfaltbetona seguma izbūve iebrauktuvei. Paredzēts izbūvēt gājēju ietves savienojošo posmu no izbūvētās ietves līdz akciju sabiedrības “Dobeles dzirnavnieks” piederošā nekustamā īpašuma ieejas vārtiņiem. Paredzēta ūdensvada posma izbūve aizsargčaulā (39,2 m garumā) no mezgla U1-23C līdz U1-4, kā arī papildu posma izbūve (38,2 m garumā) no U1-2 līdz trases beigām, uzstādot papildu virszemes tipa hidrantu. Konstatēts, ka balsts atrodas gājēju ietves zonā, tādēļ paredzēta tā pārvietošana ārpus ietves uz īpašumu ar kadastra Nr. 50010030020. Esošā caurteka ir aizbirusi un bojāta, tādēļ paredzēta jaunas D300 caurtekas izbūve (13 m garumā) un nobrauktuves izbūve ar 7. segas tipu.
Ņemot vērā minēto, ar sabiedrību ar ierobežotu atbildību “Valkas ceļi” noslēgtā būvdarbu līguma Nr. GNP 2025/29/ERAF par Dzelzceļa ielas pārbūvi Gulbenes pilsētā kopējā summa bez PVN palielinās no 1334974,06 EUR uz 1341232,70 EUR (viens miljons trīs simti četrdesmit viens tūkstotis divi simti trīsdesmit divi euro septiņdesmit centi). Pašvaldības finansējuma daļa palielinās no 1146948,06 EUR  uz 1149412,21 EUR (viens miljons simts četrdesmit deviņi tūkstoši četri simti divpadsmit euro divdesmit viens cents), savukārt sadarbības partnera SIA “Gulbenes Energo Serviss” finansējuma daļa palielinās no 188026,00 EUR uz 191820,49 EUR (viens simts deviņdesmit viens tūkstotis astoņi simti divdesmit euro četrdesmit deviņi centi) apmērā. Šo papildu darbu kopējās pašvaldības daļas izmaksas ir 2464,15 EUR bez PVN, un nepieciešamais finansējums šo darbu veikšanai ir nodrošināms no Gulbenes novada pašvaldības budžeta līdzekļiem.
Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 17. oktobra noteikumiem Nr.593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi”, atklāti balsojot: ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Liena Silauniece, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav , Gulbenes novada pašvaldības dome NOLEMJ:
1. IZDARĪT Gulbenes novada pašvaldības domes 2024. gada 28. marta lēmumā Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr.8; 8.p) šādu grozījumu:
1.1. izteikt 2.1 punktu šādā redakcijā: 
“ 2. 1 NODROŠINĀT papildus finansējuma piešķiršanu 127827,49  EUR (viens simts divdesmit septiņi tūkstoši astoņi simti divdesmit septiņi euro četrdesmit deviņi centi) apmērā no Gulbenes novada pašvaldības budžeta līdzekļiem.”
2. Lēmums stājas spēkā ar tā pieņemšanas brīdi. 

Gulbenes novada pašvaldības domes priekšsēdētājs				               N. Mazūrs

